Svakog dana svog života,
krećete se kroz sisteme moći koje su drugi ljudi stvorili.
Da li ih osećate?
Da li razumete moć?
Da li shvatate zbog čega je bitna?
Moć je tema o kojoj se ne osećamo lagodno da pričamo.
To je posebno tačno u građanskom životu, kako živimo zajedno u zajednicama.
U demokratiji, moć treba da obitava sa ljudima i tačka.
Bilo kakva dalja rasprava o moći i ko je zaista poseduje
deluje pomalo prljavo, možda čak zlobno.
Ali moć nije inheretno više dobra ili loša nego vatra ili fizika.
Ona jednostavno jeste.
Ona određuje kako bilo koji oblik vlade funkcioniše.
Određuje ko diktira pravila igre.
Tako da je učenje kako moć funkcioniše ključ da postanemo efikasni,
da nas shvataju ozbiljno i da nas ne iskorišćavaju.
U ovoj lekciji, pogledaćemo odakle dolazi moć,
kako se izvodi i šta možemo uraditi kako bismo postali moćniji u javnom životu.
Počnimo sa osnovnom definicijom.
Moć je sposobnost da načinimo druge da urade ono što želimo.
Naravno, ovo se može odnositi na sve aspekte života,
od porodice preko posla do veza.
Naš akcenat je na građanskom aspektu
gde moč znači teranje zajednice da pravi izbore
i da dela onako kako mi želimo.
Postoji šest glavnih izvora građanske moći.
Prvo, tu je fizička sila i sposobnost za nasilje.
Kontrola sredstava sile, bilo političke ili vojne,
je moć u samoj osnovi.
Drugi izvor moći je bogatstvo.
Novac stvara šansu za kupovinu rezultata i bilo koje druge vrste moći.
Treći oblik moći je državno dejstvo, vlada.
To je upotreba zakona i birokratije kako bi se prisilili ljudi
da urade ili ne urade određene stvari.
U demokratiji, na primer, mi ljudi, teorijski,
dajemo vladi moć putem izbora.
U diktaturi, državna moć se pojavljuje usled pretnji nasiljem,
ne uz saglasnost ljudi.
Četvrti tip moći su socijalne norme, ili ono što drugi smatraju ispravnim.
Norme nemaju centralizovanu mašineriju rukovodstva.
One operiraju na blaži način, od čoveka do čoveka.
One svakako mogu naterati ljude da promene ponašanja, pa čak i zakone.
Razmislite kako se danas razvijaju norme u vezi sa jednakošću braka.
Peta forma moći su ideje.
Ideja, pojedinačne slobode, recimo, ili rasna ravnopravnost,
može proizvesti neograničene količine moći
ako motiviše dovoljan broj ljudi da promene svoje razmišljanje i dela.
I tako su šesti izvor moći brojevi, mnoštvo ljudi.
Bučna masa ljudi stvara moć izražavajući
kolektivni intenzitet interesa
i tvrdeći legitimnost.
Setite se arapskog proleća ili bostonske čajanke.
Gomile se računaju.
To su šest glavnih izvora moći, ono što čini moć.
Hajde sada da vidimo kako moć funkcioniše.
Postoje tri pravila moći koje vredi proučiti.
Pravilo broj jedan: moć nikada nije statična.
Uvek je ili akumulativna ili opadajuća u građanskoj sferi.
Tako da ako vi ne diktirate akciju, akcija se vrši nad vama.
Pravilo broj dva: moć je kao voda.
Teče kao struja kroz svakodnevni život.
Politika je ovladavanje tim tokom u pravcu koji vam odgovara,
Vođenje politike je pokušaj da se zamrzne i ovekoveči određeni tok moći.
Politika je zamrznuta moć.
Pravilo broj tri: moć se taloži.
Moć stvara još moći, a isto tako i nemoć.
Jedina stvar koja sprečava pravilo tri da dovede do situacije
u kojoj jedna osoba ima svu moć
je način primene pravila jedan i dva.
Koja pravila postavljamo kako nekolicina ljudi ne bi akumulirala previše moći,
i da ne konzervira svoje privilegije u politici?
To je pitanje demokratije,
i svako od ovih pravila možete videti na delu u bilo kojoj priči u vestima.
Radnici sa niskim primanjima se organizuju kako bi dobili veće plate.
Naftne kompanije vrše pritisak kako bi im odobrili veliki cevovod.
Istopolni parovi traže zakonsko pravo da se venčavaju.
Urbani roditelji zahtevaju školske vaučere.
Možete podržavati ove pokrete ili ne.
Da li ćete dobiti ono što želite ili ne zavisi od toga koliko ste vešti sa moći,
što nas dovodi do toga šta možete uraditi da biste postali moćniji u javnom životu.
Ovde je korisno misliti o pismenosti.
Vaš izazov je da naučite da čitate i da pišete moć.
Čitati moć znači obratiti pažnju na što više tekstova o moći.
Ne mislim samo na knjige.
Mislim na viđenje društva kao skup tekstova.
Ne dopada vam se stanje stvari na kampusu, u vašem gradu ili državi?
Napravite plan toga ko ima kakvu moć postrojenu u kojim sistemima.
Razumite zbog čega je to tako ispalo,
ko je to tako napravio, i zbog čega želi da i dalje bude tako.
Proučite strategije koje su drugi koristili u takvim situacijama:
frontalni napad ili zaobilazak,
koalicije ili harizmatični autoritet.
Čitajte kako biste mogli da pišete.
Da biste pisali moć, morate prvo verovati da imate pravo da pišete,
da budete autor promena.
Imate.
Kao i kod bilo koje druge vrste pisanja, naučite da se izražavate,
da pričate glasom koji je autentičan.
Organizujte svoje ideje, a onda organizujte ljude.
Vežbajte izgradnju konsenzusa.
Vežbajte konflikt.
Kao i kod pisanja, sve je u vežbi.
Svakog dana imate šansu da vežbate, u svom komšiluku i šire.
Postavite ciljeve, a onda još veće.
Pratite obrasce, vidite šta funkcioniše.
Adaptirajte, ponovite.
To znači biti građanin.
U ovoj kratkoj lekciji, istražili smo odakle dolazi građanska moć,
kako funkcioniše i šta možete učiniti da biste je praktikovali.
Jedno veliko pitanje koje preostaje je "zašto"?
Da li želite moć kako biste vi imali koristi, ili kako bi svi imali koristi?
Da li je vaša svrha prosocijalna ili antisocijalna?
Ovo pitanje se ne odnosi na strategiju.
Odnosi se na karakter, a to je tema za novu lekciju.
Ali upamtitie ovo:
Moć plus karakter jednako je veliki građanin,
i vi imate moć da budete baš to.